獲頒發人類證書嘅非人類動物

有一啲動物會基於唔同嘅原因獲頒發一啲本來應該畀人類嘅證書。好多時，呢啲都係用來證明頒發嘅學校係野雞大學。甚至係執法部門用嚟放蛇嘅手段證據。不過，亦有一啲院校係基於幽默感去頒發學位畀動物。

例子

狗 
 喺2009年，美國Rochville University曾經頒發一個工商管理碩士學位比一隻叫做Chester Ludlow嘅哈巴狗，佢嘅主人畀咗499美金，就收到一張學位證書，兩套成績表，一張優異成績證書仲有學生會嘅會員證明。 
 喺2018年，澳洲新南威爾斯大學曾經頒發一個學位畀一隻叫做Jasper嘅西摩狗，而Jasper嘅主人本身亦喺新南威爾斯大學讀緊法律碩士學位。不過，呢個學位就只係出於幽默搞笑嘅原因，而且狗狗攞到嘅係「Dogtorate」而唔係一般人類所讀博士學位嘅「Doctorate」。

貓
喺2004年，一間位於美國德州達拉斯嘅野雞大學Trinity Southern University頒發咗一個工商管理碩士學位畀一隻叫做Colby Nolan嘅貓，結果引發美國賓夕法凡尼亞州司法部長嘅起訴。
喺2009年，一隻由英國電視節目主持人Chris Jackson擁有嘅貓George，喺攞到一張假證書之後，成功喺三個催眠治療認證機構嗰度注冊做催眠治療師。

人狗關係
 非人類選舉候選人

狗
貓